Az emberi társadalom fejlődésének elmélete szerint
jelenleg a műszaki haladás
negyedik korszakában élünk,
az információs korban.
A digitális technika nyújtotta kapcsolat egyszerűen modern csoda.
Mondhatjuk, hogy ledöntötte a bennünket elválasztó idő- s térbeli korlátokat,
és megteremtette az információ,
a gondolatok szabad áramlása korának előfeltételeit.
De a digitális technikában elért nagyszerű eredmények tényleg
a vívmányok netovábbját jelentenék?
Nem hiszem.
Ma megmutatom, miért gondolom,
hogy digitális technikával még nagyobb sikereket érhetünk el.
Foglalkozásomra nézve orvos vagyok.
Miközben önökhöz beszélek,
a világon ötmilliárd ember nem jut biztonságos sebészi ellátáshoz.
Ötmilliárd!
A világ népességének 70%-a!
A WHO Lancet Bizottságának adatai szerint
szükség esetén
egyszerű sebészi ellátáshoz sem jutnak hozzá.
Nézzük Sierra Leonét,
amelynek hatmillió lakosa van.
Friss adatok szerint csupán 10 sebész szakorvosuk van,
azaz egy jut minden 600 ezer lakosra.
Megdöbbentő szám.
De ne menjünk olyan messzire.
Nézzünk körül az USA-ban.
Az egyik friss kutatás szerint 2030-ig 100 ezer sebésszel több kell
csupán csak hogy lépést tarthassunk a rutin sebészi beavatkozások számával.
A jelenlegi ütem esetén nem érjük el ezt a számot.
E világjelenség sebészként nem hagy engem nyugodni,
sokat foglalkoztat,
mert közvetlenül tapasztalom,
hogy a biztonságos és megfizethető sebészeti ellátás hiánya
hogy teszi tönkre egyszerű emberek életét.
Aki műtétet igénylő páciens,
és nincs kéznél sebész,
az nehéz helyzetbe kerül:
várjon? utazzon?
vagy egyáltalán ne műttesse magát?
Mit válasszon?
Van, aki most is részben magánál hordja a megoldást:
okostelefont, táblagépet, számítógépet.
Úgy vélem,
a digitális távközlési technika már ma is erősebb,
semmint csak internetes vásárlásra használjuk,
vagy közösségi platformokra kapcsolódva naprakészek legyünk.
Megvan az ereje, hogy elősegítse kulcsfontosságú feladatok megoldását,
ha nem érhető el a létfontosságú sebészeti beavatkozás.
Ma példát mondok arra,
hogyan gondolom ezt megvalósíthatónak.
A sebészet története teli azt példázó áttörésekkel,
hogyan segítette a tudomány és technika az egyes korok sebészeit
nagy feladataik megoldásában.
Ha néhány évszázaddal visszatekintünk,
a mikrobiológiai ismeretek vezettek
antiszeptikus módszerek kifejlesztéséhez,
amelyeknek nagy szerepük volt abban,
hogy műtét után a páciensek életben maradjanak.
Ugrás pár századdal előre.
Kifejlesztettük az artroszkópos sebészeti eljárást,
amely a videotechnikát precíziós műszerekkel ötvözi
a kevésbé invazív műtét érdekében.
Sokan hallhattak már a robotsebészetről.
A robotika a sebészetnek a modern automatizált gépesítést nyújtja:
kimagasló pontosságot,
az emberi kézügyességet meghaladó pontosságú
mikrosebészet lehetőségét.
De a robotsebészet mást is behozott a műtéti technikába:
azt a gondolatot,
hogy a sebésznek ne kelljen a betegágy mellett állnia a kezeléshez,
azt, hogy képernyőt figyelve
számítógépen át utasíthassa a robotot.
Ezt nevezzük távsebészetnek.
Találnunk kell költséghatékony
s széles körűen alkalmazható megoldásokat,
hogy bárki, lakhelyétől függetlenül
élhessen velük.
Mit szólnak hozzá, ha azt mondom,
hogy nem kell millió dolláros robot
a távsebészethez?
Csak telefon, táblagép vagy számítógép
és internetkapcsolat,
magabiztos kolléga a helyszínen
és egy csodás hozzávaló:
a kiterjesztett valóság szoftvere.
Kiterjesztett valóság szoftverrel
a sebész szakorvos gyakorlatilag
bárhová eljuttathatja magát
csupán telefon, táblagép vagy számítógép segítségével,
s mind vizuálisan, mind a gyakorlatban
elejétől végéig beleszólhat a műtétbe,
a műtét során a helyi orvosnak lépésenként tanácsot adva.
De nemcsak beszélek róla,
hanem meg is mutatom.
Most élőben fölkeressük Dr. Marc Tompkins ortopéd sebészt
a minnesotai egyetemen.
Artroszkópos műtétet,
artroszkópos térdműtétet fog végezni.
Közlöm, a páciens egyetértett,
hogy műtétjét közvetítsük.
Időkímélés céljából
csak az első mozzanatokat közvetítjük,
a páciens megjelölését
s néhány anatómiai jellemző azonosítását.
Üdvözlöm, Dr. Tompkins, hall engem?
Dr. Mark Tompkins: Jó reggelt, Nadine.
Nadine Hachach-Haram: A TED-nézők is köszöntik.
Nézők: Jó reggelt.
NHH: Dr. Tompkins, kezdjük el.
Kezdjük a bemetszésekkel
a térdkalács-ín két oldalán.
Ha itt és ott elvégzi a bemetszést,
ezzel remélhetőleg bejutunk a térdbe.
MT: Igen, bemegyek.
NHH: Nagyszerű.
Bejutunk az ízületbe.
Menjünk körbe, s nézzük meg a gyűrűporcot.
MT: Tökéletes.
NHH: Kis repedés látható a gyűrűporcon,
egyébként minden rendben.
Ha ebbe az irányba megyünk,
ahogy mutatom, nézzük meg
az elülső oldalszalagot s a hátulsó keresztszalagot.
Az elülső egészen egészségesnek látszik,
itt nincs gond.
Imént észleltük a kis gyűrűporc-repedést,
egyébként az ízületet kitöltő folyadék is rendben lévőnek látszik.
Köszönöm, Dr. Tompkins, hogy időt szánt ránk.
Hagyom dolgozni.
Minden jót, viszlát.
(Taps)
Remélem, e kis bemutatón keresztül
szemléltetni tudtam, mennyire hatékony ez a technika.
Semmiféle különleges berendezést nem használtam,
csak laptopomat és egy igazán egyszerű webkamerát.
Hozzászoktunk a digitális hang-, SMS-
és videotechnika adta lehetőségekhez,
de a kiterjesztett valóság ezeknél sokkal többet tud.
Lehetővé teszi, hogy ketten virtuálisan kapcsolódjanak össze,
a személyes együttműködést utánozva.
Ha szemléltetve magyarázhatjuk el s mutathatjuk meg,
mit akarunk tenni,
az sokkal hatékonyabb, mintha csak elmagyarázzuk.
Így ez remek oktatóeszköznek is alkalmas,
mert közvetlen tapasztalatból jobban tanulunk.
Hogyan hoz ez változást a világnak?
Oktató kórházamban
a helyi általános kórházak segítésére, bőrráksebészetre
és traumák kezelésére használjuk.
A páciensek helyben vehetik igénybe a kezelést.
Csökken az utazási idő, javul a hozzáférés,
és pénzt takarítunk meg.
Kezdtük ápolónőknek sebek kezelésére,
továbbá ambulanciáknak ajánlani.
Nemrég, s ez nagyszerű,
rákos vesedaganatot operáló sebésznek segítettünk vele.
Gyorsan mutatok egy videót.
Elnézést a hátborzongató képekért.
(Videó) 1. orvos: Mutasd még egyszer!
2. orvos: Itt van a felső része,
a legkülső része a tumorodnak.
1. orvos: Igen.
2. orvos: Három centi mélyen van,
három centiméterre.
1. orvos: Igen, igen.
2. orvos: 3,5 centi szegélyt hagyj.
1. orvos: Úgyis megmutatom neked,
s majd megmondod, mit gondolsz róla.
NHH: A technika világméretű alkalmazását látjuk.
Eszembe jut egy szívmelengető történet
a perui Limától északra lévő Trujillo városból,
ahol ezzel a technikával segítettük
gyerekek nyúlajak- s farkastorok-műtétjét,
betegbiztosítás nélküli szegény sorsú gyerekekét.
Ott a városi kórházban összesen egy sebész dolgozott
látástól vakulásig ezen a területen,
Dr. Soraya.
Dr. Soraya szinte összeroppant
a helyi lakosság óriási igénye alatt,
és mert nem volt fölkészülve erre a műtéttípusra.
Jótékonysági közreműködéssel
össze tudtuk kötni egy kaliforniai specialistával,
és a technikának hála az orvos lépésről lépésre végigvezette
Dr. Sorayát és társait az egész műtéten;
irányította őket, oktatta őket.
Pár hónap alatt
30%-kal több műtétre lettek képesek
sokkal kevesebb szövődmény mellett.
Dr. Soraya és csapata ma már
teljesen önállóan, hozzáértően és magabiztosan végzi a műtéteket.
Egyszer az egyik anya így szólt:
"E technika mosolyt csalt lányom arcára."
Úgy érzem, e technikának ez az igazi ereje.
Az a szép benne, hogy ledönti a határokat.
Legyőz minden műszaki nehézséget.
Összeköti az embereket, demokratizálja a hozzáférést.
A wi-fi- és mobiltechnika gyorsan fejlődik,
és szerepük van a sebészeti ellátás javításában.
Alkalmazhatók voltak válságövezetekben,
ahol lényeges kockázattal jár szakemberek odajuttatása.
Világunkban, amelyben több a mobil eszköz,
mint az emberi lény,
ez a technika valóban elérhető.
Persze, még hosszú út áll előttünk,
mielőtt elérnénk, hogy a sebészet mind az ötmilliárdnak rendelkezésére álljon,
és sajnos,
sokaknak még nincs internet-hozzáférésük.
De az ügyek jó irányba haladnak.
A változás lehetősége adva van.
Csapatommal együtt növelem globális lábnyomomat,
és kezdjük látni e technológia lehetőségeit.
Digitális technika révén,
egyszerű, mindennapi, kéznél lévő eszközökkel,
a jövő eszközei révén
csodálatos dolgokat tehetünk.
Köszönöm.
(Taps)